stanford-oval/wikipedia huggingface dataset:
טריסטניה
הערות שוליים

1 2  טריסטניה, באתר AllMusic.
↑  "Tristania 3D released!". lambdateam.blog.hu. 4 באוקטובר 2011. נבדק ב-18 בדצמבר 2011. {{cite web}}:  (עזרה)
↑  פוסט בפייסבוק של טריסטניה, ספטמבר 2022.
| --- | --- |
בקרת זהויות :  BIBSYS: 9068090  BnF: cb14040277p (data)  GND: 10322189-X  ISNI: 0000 0001 0661 0051  MusicBrainz: 7e482754-d3f6-49e5-b351-235849754e26  NKC: xx0134634  VIAF: 130973037   WorldCat (עם VIAF): 130973037 
מורטן ולנד, ממייסדי הלהקה ואנשי המפתח שלה. זמר-יוצר וגיטריסט. עזב את הלהקה ב-2001.
ויבקה סטנה, זמרת הסופרן של טריסטניה עד 2007.
מריאנג'לה דמורטאס, הסולנית החדשה של טריסטניה מ-2007.
ג'וליאן מקמהון

| --- | --- |
צילום מ-2011
 לידה:  27 ביולי 1968 (בן 56) סידני, ניו סאות' ויילס, אוסטרליה אוסטרליה
 מדינה:  אוסטרליה 
 תקופת הפעילות:  מ-1989 
 מקום לימודים:  אוניברסיטת וולונגונג  בית הספר סידני  אוניברסיטת סידני  הפקולטה למשפטים של אוניברסיטת מונש 
 בן או בת זוג:  דני מינוג (2 בינואר 1994–12 באוגוסט 1995)  ברוק ברנס (22 בדצמבר 1999–2001) 
 מספר צאצאים:  1 
 פרופיל ב-IMDb
 
ג'וליאן דאנה ויליאם מקמהון (באנגלית: Julian Dana William McMahon) הוא שחקן ודוגמן אוסטרלי. ידוע בשל גילום דמויות כדוגמת קול טרנר בסדרה "מכושפות", דמותו של דוקטור דום בסרטי "ארבעת המופלאים", ודמותו של כריסטיאן טרוי בסדרה "ניפ/טאק".
שנותיו הראשונות

מקמהון נולד בסידני לויליאם מקמהון, חבר פרלמנט וראש ממשלת אוסטרליה לשעבר. ולסוניה מקמהון, מרפאה בעיסוק לשעבר ואייקון אופנה. מקמהון הוא הילד השני בין שתי אחיות. מקמהון למד בבית ספר פרטי ואת לימודיו האקדמאיים למד באוניברסיטת סידני. לאחר זמן קצר פרש מלימודיו והחל בקריירת דוגמנות מצליחה. עד מהרה התפרסם כדוגמן מצליח בבירות אופנה מסביב לעולם כמו מילאנו, לונדון, ניו יורק, רומא ופריז.
קריירה

בנוסף לקריירת הדוגמנות שלו שכללה פרסומת לחברת לוי שטראוס ושות', החל מקמהון לשחק באופרת הסבון האוסטרלית קרוב רחוק. לאחר הצלחתו בסדרה עבר מקמהון לארצות הברית ושם החל ללמוד שיעורים קולים כדי להיפטר ממבטאו האוסטרלי. לאחר מכן השתתף בקליפים לשירים "This Is It" ו"his Is The Way" של הזמרת דני מינוג, אשר לה יינשא מאוחר יותר.
תפקידו הראשון של מקמהון בטלוויזיה האמריקאית היה באופרת הסבון עולם אחר, שם שיחק בין השנים 1993–1995. בשנת 2000 שיחק בסרט מרדף החלומות לצידו של השחקן ג'ף דניאלס. בשנים 1996 עד 2000 שיחק בסדרה "Profiler" של רשת NBC. בעקבות הופעתו בסדרה הזו הצטרף מקמהון לצוות השחקנים בסדרה המצליחה מכושפות של רשת The WB. בשנת 2003 החל מקמהון לשחק בתפקיד ראשי בסדרה ניפ/טאק. בשנת 2005 היה מועמד לפרס גלובוס הזהב על משחקו בסדרה. באותה שנה גילם מקמהון את דמותו של דוקטור דום בסרט ארבעת המופלאים ובסרט ההמשך שיצא בשנת 2007 ונקרא ארבעת המופלאים: עלייתו של הגולש הכסוף. באותה שנה שיחק לצידה של השחקנית סנדרה בולוק בסרט תחושה מוקדמת. בשנת 2010 יצא הסרט פנים בהמון בכיכובם של מקמהון והשחקנית מילה יובוביץ'.
חיים אישיים

בשנת 1994 נישא מקמהון לשחקנית והזמרת דני מינוג. השניים התגרשו לאחר כשנה. בשנת 1999 נישא לדוגמנית ברוק בארנס. שנה לאחר מכן נולדה לזוג ילדה - מדיסון אליזבת' מקמהון. שנה לאחר מכן השניים התגרשו.
פילמוגרפיה

| טלוויזיה> שנת יציאה | טלוויזיה> שם הסדרה | תפקיד>  |
| --- | --- | --- |
| 1989–1991 | קרוב רחוק |  |
| 1989 | G.P. |  |
| 1992–1994 | עולם אחר |  |
| 1996–2000 | פרופיילר |  |
| 1998 | ויל וגרייס |  |
| 2000–2005 | מכושפות |  |
| 2003–2010 | ניפ/טאק |  |
| 2010 | NCIS: Los Angele |  |
| 2013 | מעגל שלם |  |
| 2015 | קץ הילדות |  |
| 2016 | סוכנות הבילוש של דירק ג'נטלי |  |
| 2018–2017 | הבורחים |  |
| 2020–2022 | FBI: המבוקשים ביותר |  |
קולנוע
| שנה | שם הסדרה | תפקיד |
| 1996 | Magenta |  |
| 2000 | מרדף החלומות |  |
| 2005 | ארבעת המופלאים |  |
| 2007 | ארבעת המופלאים: עלייתו של הגולש הכסוף |  |
| 2007 | תחושה מוקדמת |  |
| 2008 | שוק בשר |  |
| 2010 | רד |  |
| 2010 | פנים בהמון |  |
| 2012 | Bait 3D |  |
| 2013 | פרנויה |  |
| 2018 | ספארי מתנדנד |  |
| 2024 | The Supremes at Earl's All-You-Can-Eat | ריי "צ'יק" קרלסון |
אילן צפורי

| --- | --- |
הרב אילן ציפורי
הרב אילן ציפורי
 לידה:  1963 (בן 62 בערך) תשכ"ג ניר צבי, ישראל 
 מדינה:  ישראל 
 השתייכות:  ציונות דתית
 תחומי עיסוק:  אמונה
 חיבוריו:  ראו להלן
 מספר צאצאים:  13 
 
 תפקידים נוספים:  ראש תנועת תורה אחרי צבא
 
הרב אילן צפורי (נולד בתשכ"ג, 1963) הוא ראש תנועת "תורה אחרי צבא" .
ביוגרפיה

נולד במושב ניר צבי למשה ושרה צפורי. בילדותו התגורר עם משפחתו בבלגיה, שם שהה עד להיותו בן 18.
בשנת תשמ"א חזר לארץ והתגייס לחטיבת גולני כחייל בודד. בתקופה זו היה מאומץ על ידי משפחה בקבוצת גבע. השתתף במלחמת שלום הגליל, בגדוד 51 בכוח הפורץ בגזרה המרכזית. לאחר השחרור עבד זמן קצר בקיבוץ גבע. ולאחר מכן עזב את הקיבוץ והחל בתהליך של חזרה בתשובה.
בשנת תשמ"ו החל ללמוד באוניברסיטה העברית לקראת תואר בוגר בכימיה. אך לאחר שנה עזב את האוניברסיטה והחל ללמוד במכון מאיר. בשנת תש"ן החל ללמוד כאברך בישיבת עטרת כהנים. בשנת תשס"ב התמנה לר"מ בוגרי הצבא בישיבה.
בשנת תשס"ד נשלח על ידי הרב שלמה אבינר להקים ישיבה ביישוב סנסנה. הרב צפורי הקים במקום את הישיבה הראשונה לבוגרי צבא, "סנה סיני". הגרעין הראשון הורכב מתלמידים שבאו מישיבת "עטרת כהנים". כעבור שנה העביר הרב צפורי את התוכנית לבוגרי צבא לאזור המרכז, על מנת לאפשר לבוגרי צבא העובדים או לומדים לשלב לימוד תורה עם עיסוקיהם. בית המדרש הזה כונה "מרכז תורה לבוגרי צבא". לאור הצלחת הפרויקט, הקים הרב צפורי בשנת תשס"ה את תנועת תורה אחרי צבא שתיזום הקמת מרכזים כאלה בכל הארץ.
הרב צפורי יזם הוצאה לאור של עלון דו-שבועי "דרך אמונה" אשר שימש כשופר לתנועה, והיה העורך הראשי שלו. העלון הופץ בעשרות אלפי עותקים בבתי הכנסת בארץ. כיום הרב צפורי עומד בראש התנועה, מלמד בוגרי צבא במרכזי "תורה אחרי צבא" במקומות רבים, יוזם ומוציא לפועל פרויקטים נוספים של העמותה.
במקביל לפעילותו בעמותת "תורה אחרי צבא" הוציא הרב צפורי שבעה ספרי לימוד אמונה.
חיים אישיים

נשוי לאילנה, ואב ל-13 ילדים. מתגורר בשכונת קריית משה בירושלים.
ספריו

הרב אילן צפורי עוסק בהנגשת לימוד אמונה לבוגרי צבא.
בירורי אמונה: אוסף קטעי דו-שיח קצרים בנושאים אמוניים, כגון: התורה ועם ישראל
השיטה האמונית: הבאת הקורא להבנת השיטה האמונית של ריה"ל בספר הכוזרי. הספר בנוי כפירוש והרחבה על המאמר הראשון של ספר הכוזרי.
מימד האשה: בירור מעמיק במעמד האשה והאיש בחברה המודרנית והאינטראקציה שביניהם.
עבודת הרצון: פירוש על תפילת שמונה עשרה עם גישה חדשנית לעילוי הרצון והאישיות.
שערי אורות: מדריך למידה לכתבי הראי"ה על ידי לימוד מונחה של "אורות ארץ ישראל" ו"אורות המלחמה", המהווה קרש קפיצה ללימוד יסודי בתורת הראי"ה.
שערי חיים: מדריך למידה המהווה מפתח הכניסה לספר נפש החיים.
מפגשים: הספר מספר על בחור טיפוסי המחפש את עצמו, הפונה בהתחלה לפרופסור לפסיכולוגיה, ומבקש מענה לתמיהות שלו. משלא קיבל מענה הוא פונה לחבר מהמילואים ונוצר דו-שיח חי ותוסס בו הוא שואל את כל השאלות העולות על לבו. מתוך כך הספר מביא את יסודות האמונה בשפה בהירה, ברורה ומדויקת. הקורא לא יכול להישאר אדיש למסע שהוא עובר תוך כדי הקריאה.
שרביט הזהב: פירוש מגילת אסתר על פי הרמז, על ידי עקרונות ספר קול התור של תלמידי הגר"א.
ספריו > כתבים נוספים

חוברות סיכומים של השיעורים של הרב עמיאל שטרנברג, שהועברו בישיבת "עטרת כהנים".
חוברות בהמשך הדרך: הרב אילן צפורי הוא היוזם והעורך של חוברות הכיס לבוגרי הצבא והשירות הלאומי, וכן אחד הכותבים בחוברת. כל חוברת מופצת בחינם בכ-5000 עותקים בקרב צעירים וצעירות.
חוברות 1–8: מאמרים להדרכה רוחנית מעשית לעניין אחד המעסיק את בוגרי הצבא, כגון: הכניסה לאזרחות, תקופת השידוכים וכו'.
חוברות 9–12: בנויות על פי שביל ישראל, בכל חוברת עשרה מקטעים לפי סדר השביל. כל מקטע בנוי מרקע היסטורי, מקור מהעבר ומאמר תורני על דילמה מוסרית אקטואלית. החוברות אומצו גם על ידי החברה להגנת הטבע.
קיי. ג'יי. אפא

| --- | --- |

קיי. ג'יי. אפא בכנס "קומיק-קון" בסן דייגו, יולי 2018
 לידה:  17 ביוני 1997 (בן 27) אוקלנד, ניו זילנד ניו זילנד
 שם לידה:  Keneti James Fitzgerald Apa 
 מדינה:  ניו זילנד 
 תקופת הפעילות:  מ-2013
 עיסוק:  שחקן
 מקום לימודים:  King's College, Auckland 
 פרופיל ב-IMDb
 
קנטי ג'יימס פיצג'רלד ("קיי. ג'יי.") אפא (באנגלית: Keneti James Fitzgerald "KJ" Apa; נולד ב-17 ביוני 1997) הוא שחקן קולנוע וטלוויזיה ניו זילנדי. מוכר בעיקר בשל תפקידו כשחקן ראשי בסדרת הטלוויזיה "ריברדייל" שמשודרת ברשת The CW.
ביוגרפיה

אפא נולד באוקלנד שבניו זילנד, לקנטי וטסה אפא יש לו שתי אחיות טימנה ואריאטה. אביו ממוצא סמואי ומשמש גם כצ'יף בכפר בסמואה. הוא למד ב-"King's David College" באוקלנד לפני שהחל בקריירת המשחק שלו.
מ-2013 עד 2015 כיכב באופרת הסבון הניו זילנדית "רחוב שורטלנד" בתפקיד קיין ג'נקינס.
מ-2016 לקח חלק בעונה הראשונה של הסדרה ״ללא מוצא״ בתור ג׳יק.
בשנת 2017 השתתף כאית'ן מונטגומרי בדרמה הקומית "נשמה של כלב" שביים לאסה הלסטרם. באותה שנה החל להשתתף בסדרת הנוער "ריברדייל" של הרשת האמריקאית "The CW", בדמותו של ארצ'י אנדרוז. אפא קיבל מספר מועמדויות וזכיות לפרסים בין היתר לפרס סאטורן לפריצה השנה במשחק.
בשנת 2018 השתתף בסרט הדרמה "השנאה שנתתם (אנ')" ושיחק את דמותו של כריס. בשנת 2019 השתתף בסרט הנעורים "הקיץ האחרון(אנ')" שם משחק את גריפין הוריגאן, בהפקת "נטפליקס".
בשנת 2020 יצא הסרט "I Still Believe", בו אפא משחק בתפקיד הראשי את ג'רמי קאמפ, ובנוסף, שיחק לצד סופיה קרסון בסרט "ציפור שיר" בו גילם דמות בשם ניקו. שיחק גם בסרט האקשן "ניווט מקורב" לצדו של כוכב סרטי הפעולה סקוט אדקינס.
בספטמבר 2024, לוהק אפא לסרט הביוגרפי על להקת סאבליים בתפקיד הסולן ברדלי נואל.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2017 | נשמה של כלב | אית'ן מונטגומרי |  |
| 2018 | השנאה שנתתם (אנ') | כריס |  |
| 2019 | הקיץ האחרון (אנ') | גריפין הוריגאן |  |
| 2020 | להאמין בך | ג'רמי קאמפ |  |
| 2020 | Dead Reckoning | ניקו |  |
| 2020 | אפקט החסינות | ניקו פרייס |  |
| 2024 | תנועה מהירה אחת (אנ') | ווס ניל |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2013–2015 | רחוב שורטלנד (אנ') | קיין ג'נקינס | 46 פרקים |
| 2016 | The Cul De Sac | ג'ק | 6 פרקים |
| 2017–2023 | ריברדייל | ארצ'י אנדרוז | תפקיד ראשי (7 עונות); 134 פרקים |
פרסים ומועמדויות

| שנה | פרס | קטגוריה | יצירה | תוצאה | סימוכין |
| --- | --- | --- | --- | --- | --- |
| 2017 | פרס סאטורן | שחקן צעיר בסדרת טלוויזיה | ריברדייל | מועמדות |  |
| 2017 | פרס סאטורן | פריצת הדרך | ריברדייל | זכייה |  |
| 2017 | פרסי בחירת הנוער | כוכב טלוויזיה | ריברדייל | מועמדות |  |
| 2018 | פרסי הסרטים והטלוויזיה של MTV | הנשיקה הטובה ביותר (פרס משותף עם קמילה מנדס) | ריברדייל | מועמדות |  |
| 2018 | פרס בחירת הקהל | כוכב סדרת דרמה | ריברדייל | מועמדות |  |
| 2018 | פרס סאטורן | שחקן צעיר בסדרת טלוויזיה | ריברדייל | מועמדות |  |
| 2019 | פרס בחירת הקהל | כוכב טלוויזיה | ריברדייל | מועמדות |  |
| 2019 | פרס סאטורן | שחקן צעיר בסדרת טלוויזיה | ריברדייל | מועמדות |  |
| 2019 | פרסי בחירת הנוער | שחקן בסדרת דרמה | ריברדייל | מועמדות |  |
הערות שוליים

↑  Ethan Shanfeld, Sublime Biopic Casts KJ Apa as Bradley Nowell, Variety, ‏2024-09-19 (באנגלית אמריקאית)
↑  McNary, Dave (2 במרץ 2017). "Saturn Awards Nominations 2017: 'Rogue One,' 'Walking Dead' Lead". Variety. ארכיון מ-3 במרץ 2017. נבדק ב-2 במרץ 2017. {{cite web}}:  (עזרה)
↑  Staley, Brandon (29 ביוני 2017). "Supergirl, Luke Cage, Doctor Strange Win at Annual Saturn Awards". Comic Book Resources. נבדק ב-1 ביולי 2017. {{cite web}}:  (עזרה)
↑  Rubin, Rebecca (13 באוגוסט 2017). "Teen Choice Awards 2017: Riverdale, Fifth Harmony Shut Out Competition". Variety. נבדק ב-15 באוגוסט 2017. {{cite web}}:  (עזרה)
↑  Nordyke, Kimberly (3 במאי 2018). "MTV Movie & TV Awards: 'Black Panther,' 'Stranger Things' Top Nominations". The Hollywood Reporter. ארכיון מ-3 במאי 2018. נבדק ב-3 במאי 2018. {{cite web}}:  (עזרה)
↑  "People's Choice Awards 2018 Winners: The Complete List". E! Online. 12 בנובמבר 2018. נבדק ב-4 ביולי 2020. {{cite web}}:  (עזרה)תחזוקה - ציטוט: url-status (link)
↑  McNary, Dave (15 במרץ 2018). "'Black Panther,' 'Walking Dead' Rule Saturn Awards Nominations". Variety. ארכיון מ-15 במרץ 2018. נבדק ב-15 במרץ 2018. {{cite web}}:  (עזרה)
↑  Entertainment, E!. "E! People's Choice Awards 2019". pca.eonline.com. נבדק ב-4 ביולי 2020. {{cite web}}:  (עזרה)
↑  Mancuso, Vinnie (16 ביולי 2019). "'Avengers: Endgame', 'Game of Thrones' Lead the 2019 Saturn Awards Nominations". Collider. נבדק ב-16 ביולי 2019. {{cite web}}:  (עזרה)
↑  Moreau, Jordan (19 ביוני 2019). "Avengers: Endgame, Riverdale, Aladdin Top 2019 Teen Choice Award Nominations". Variety. נבדק ב-19 ביולי 2019. {{cite web}}:  (עזרה)
| --- | --- |
בקרת זהויות :  NLI: 987011050565605171  GND: 1173171142  ISNI: 0000 0004 7474 1362  LCCN: no2017087483  NKC: xx0228860  TePapa: 69773  VIAF: 56149912359906210716   WorldCat (עם VIAF): 56149912359906210716
משבר חוקתי

יוליוס קיסר חוצה את נהר הרוביקון
במדע המדינה, משבר חוקתי הוא סירוב מכוון ופומבי של הממשלה, הרשות המחוקקת, או הגופים הכפופים להן, לקיים החלטה של הרשות השופטת. משבר חוקתי הוא הפרה של עקרון שלטון החוק  והפרדת הרשויות במדינה דמוקרטית.
משבר חוקתי עשוי לנבוע ממספר סיבות. הסיבות הנפוצות למשבר חוקתי הן:
הממשלה מנסה לחוקק חוקים המנוגדים לחוקה
המוסדות הממשלתיים מפרים את החוקה
נוצר משבר פוליטי שהחוקה איננה מספקת עבורו מענה, או שהמענה בחוקה אינו ישים
שרים בממשלה נמנעים מלטפל בבעיות חמורות בהסתמך על פרשנות צרה של החוקה
החוקה במדינות דמוקרטיות כוללת איזונים ובלמים, המגבילים את כוחה של הממשלה, ומגדירים מנגנוני בקרה שחלקם מופקד בידי מערכת המשפט. בשעת משבר חוקתי פועלת הממשלה כדי להחליש את מנגנוני הבקרה החיצוניים והפנימיים, בהם מערכת המשפט, המשטרה, ארגוני זכויות האדם ואמצעי תקשורת.
אחת הדוגמאות ההיסטוריות המוקדמות של משבר חוקתי היא מלחמת האזרחים של יוליוס קיסר, בתקופת הרפובליקה הרומית המאוחרת בין 49 לפנה"ס ל-45 לפנה"ס. הסנאט הרומי הורה ליוליוס קיסר לפרק את צבאו, ולחזור לרומא ללא ליווי צבאי. במקום לציית, יוליוס קיסר חצה את הרוביקון ופלש עם צבאו לרומא. הוא פיזר את הסנאט וכונן דיקטטורה, שהיוותה את הבסיס לאימפריה הרומית.
בין הדוגמאות הבולטות למשבר חוקתי בעידן המודרני נמנים המשבר החוקתי במשטר האפרטהייד בדרום אפריקה בשנות החמישים, המשבר החוקתי באוסטרליה (1975) והמשבר החוקתי ברוסיה בשנת 1990.
משבר חוקתי בדרך כלל משקף שסע חברתי. משבר כזה יכול לנבוע בשעת מחלוקת פוליטית כאשר אחד הצדדים מפר את החוקה, או מסתמך על פרשנות צרה של החוקה, שנוגדת את עמדת הצד השני.
משבר חוקתי יכול להיפתר בכמה דרכים: אפשרות אחת היא, שהמערכת הפוליטית מצליחה להחליש או לבטל את עצמאותה של הרשות השופטת, ויוצאת מן המשבר מנצחת. זה מה שקרה בטורקיה, כאשר רג'פ טאיפ ארדואן השתלט על בית המשפט החוקתי לאחר שזה ניסה להגן על צביונה החילוני של המדינה. אפשרות אחרת היא לצאת מתוך המשבר אל עבר נקודת איזון חדשה ששני הצדדים יכולים לחיות אתה בשלום, לזמן מה לפחות. כך היה בארצות הברית כאשר הנשיא פרנקלין דלאנו רוזוולט איים לפגוע בעצמאות בית המשפט בשל ביטולים של חוקי הניו דיל שניסה להעביר. בסופו של דבר שינה בית המשפט את עמדתו והגיע לאיזון חדש עם המערכת הפוליטית, שבו הוא אינו מתערב עוד בחקיקה כלכלית, אך שומר על עצמאותו ומתערב בחקיקה שפוגעת בזכויות אזרחיות ופוליטיות. איזון זה נשמר עד היום.
במקרים משפטיים ופוליטיים שבהם החוקה איננה מספיק ברורה, פתרון של משבר חוקתי משמש בדרך כלל כתקדים לפתרון מצבים עתידיים דומים. מצב כזה קרה בארצות הברית בשנת 1841 כאשר ג'ון טיילר מונה לנשיא ארצות הברית לאחר מותו של ויליאם הנרי הריסון. חוקת ארצות הברית קבעה כי בהתפנות משרת הנשיא יעברו כל חובותיו וסמכויותיו לסגנו, אולם לא נאמר כלל שגם תואר הנשיא יעבור אליו. מקרה טיילור קבע תקדים לאירוע כזה, אך רק בשנת 1967 הוכנס רשמית התיקון ה-25 לחוקת ארצות הברית שמגדיר את הטיפול החוקתי במצבים אלה.
משבר חוקתי נחשב למצב לא-רצוי מבחינה פוליטית. בעבר משברים כאלה גרמו לאובדן הלגיטימציה הפוליטית של הממשלה, לאי-תפקוד הממשלה ולבסוף לקריסתה. במספר מקרים, כמו המשבר החוקתי ברוסיה, למשבר חוקתי נלוותה מלחמת אזרחים שגבתה קורבנות רבים.
תפקידם של עובדי ציבור בעת משבר חוקתי

בנייר עמדה של פורום המרצות והמרצים למשפטים למען הדמוקרטיה נכתב כי בעת משבר חוקתי, כאשר משרתי ציבור אינם יודעים למי לציית, ההחלטה למי לציית נגזרת משני שיקולים: זיהוי הגורם המוסמך לקבוע מהו הדין, והחובה להעניק שירות שווה ומיטבי לתושבי המדינה.
מקרים בולטים של משבר חוקתי > אוסטרליה

המשבר החוקתי בשנת 1975 באוסטרליה (אנ') גרם לפיזור הממשלה בראשותו של גוף ויטלם על ידי ג'ון קר, המושל הכללי של אוסטרליה, לאחר שזו לא הצליחה להעביר את חוקי התקציב בפרלמנט. משבר זה נחשב למשבר החוקתי החמור בתולדות אוסטרליה, והוא כלל התנגשות בין שני עקרונות חוקתיים בשיטת המשטר האוסטרלית (הזהה לזו הבריטית). מצד אחד ממשלה לא יכולה לתפקד ולכהן ללא תקציב. מצד שני הממשלה זקוקה לאמון הבית התחתון שאמור לייצג את רצון העם, ולא הבית העליון שנבחר בצורה פחות ייצוגית ושאין לו סמכות להפיל ממשלה. בשיאו של המשבר, ב-11 בנובמבר 1975, פיטר המושל הכללי את ויטלם ומינה במקומו את מלקולם פרייזר, ראש האופוזיציה, לראש הממשלה.
צעדו של המושל הכללי עורר פולמוס, מכיוון שתפקיד המושל הכללי אמור להיות תפקיד סמלי. פיטורי ויטלם עוררו זעם בקרב תומכי מפלגת הלייבור האוסטרלית שיצאו להפגין ברחובות ברחבי המדינה, אך בבחירות שנערכו לאחר מכן ספג הלייבור בראשותו של ויטלם תבוסה קשה, והקואליציה של המפלגה הליברלית של אוסטרליה והמפלגה הלאומית בראשות פרייזר נותרה בשלטון.
מקרים בולטים של משבר חוקתי > ארצות הברית

ארצות הברית חוותה מספר משברים חוקתיים. הראשון בהם היה חוק הבולים (1765) שהיה אחד הגורמים למהפכה האמריקאית.
בשנת 1952 פרצה שביתה של איגוד עובדי תעשיית הפלדה בארצות הברית, שדרשו העלאת שכר ושיפור בתנאי עבודתם. הנשיא הארי טרומן סירב לכך וניסה להלאים את תעשיית הפלדה במדינה על בסיס סמכויותיו כנשיא, בטענה שתעשייה זו חיונית להצלחתה של מלחמת קוריאה ולמניעת התפשטות הקומוניזם העולמי. בית המשפט העליון של ארצות הברית דחה את הצו של טרומן וקבע כי אינו חוקתי. לאחר 53 ימי שביתה נכנעה הממשלה לדרישות האיגוד.
בפרשת ווטרגייט, בין השנים 1972 ל-1974, נחשפו מספר פעולות בלתי חוקיות שנקטה ממשלתו של ריצ'רד ניקסון נגד מחאת המפלגה הדמוקרטית על מלחמת וייטנאם. החשיפה עוררה סערה ציבורית ומשפטית שהובילה להתפטרותו של ניקסון ב-9 באוגוסט 1974.
מקרים בולטים של משבר חוקתי > בלגיה

על פי חוקת בלגיה, מלכי בלגיה חייבים לאשר כל חוק שנחקק על ידי הממשלה. בשנת 1990 סירב המלך בודואן לאשר את חוק ההפלות. הסוגיה נפתרה לאחר שבודואן הכריז באופן זמני שאינו מסוגל לשלוט, ובהתאם לחוקה הוא הוחלף בידי מועצת שרים. מועצת השרים אישרה את החוק, ומיד לאחר מכן הכריז בודואן שוב על יכולתו לשלוט.
מקרים בולטים של משבר חוקתי > גמביה

בבחירות בשנת 2016 בגמביה הפסיד הנשיא המכהן יחיא ג'אמה, אך הוא סירב להתפטר והכריז על מצב חירום למשך 90 יום בניסיון להאריך את כהונתו. בתגובה פלשו למדינה כוחות צבא של סנגל, גאנה וניגריה. לאחר יומיים נאלץ ג'אמה לקבל את תוצאות הבחירות. הוא עזב את המדינה, והנשיא הנבחר אדאמה בארו נכנס לתפקידו.
מקרים בולטים של משבר חוקתי > גרמניה

בבחירות ברפובליקת ויימאר בשנת 1932 קיבלו המפלגה הנאצית והמפלגה הקומוניסטית של גרמניה את רוב המושבים בפרלמנט, מצב שבו על פי חוקת ויימאר אף מפלגה לא יכלה להרכיב ממשלה. לבסוף הצליחה המפלגה הנאצית לכונן ממשלה צרה עם מספר מפלגות שמרניות, ובהמשך הנהיגה בגרמניה משטר דיקטטורי נאצי. חוקת ויימאר לא בוטלה, אך הממשלה פשוט התעלמה ממנה והיא הפכה ללא-רלוונטית.
מקרים בולטים של משבר חוקתי > דנמרק

במשבר חג הפסחא של 1920 כריסטיאן העשירי, מלך דנמרק, פיזר את הממשלה שנבחרה באופן דמוקרטי ושעם פעולותיה הוא לא הסכים, ובמקומה הוא מינה ממשלה על פי בחירתו. פעולה זו התאפשרה על פי החוקה, אך הייתה מיועדת לשעת חירום בלבד.
רוב חברי הפרלמנט התנגדו להתערבות פוליטית זו של בית המלוכה, והיא עוררה תרעומת רבה במדינה. עקב הביקורת הציבורית פיזר כריסטיאן העשירי את הממשלה שהוא בעצמו מינה, והכריז על מערכת בחירות חדשה. לאחר מכן חדל בית המלוכה להתערב בפוליטיקה, ומאז משמש המלך כראש מדינה באופן סמלי בלבד.
מקרים בולטים של משבר חוקתי > דרום אפריקה

במשבר זכויות ההצבעה במשטר האפרטהייד בדרום אפריקה בשנים 1951–1956 ניסתה ממשלת המפלגה הלאומית לשלול את זכות ההצבעה של שחורים וצבעוניים, אך בית המשפט פסק כי החלטה כזו מנוגדת לחוקת דרום אפריקה.
משבר זה נפתר בשלושה שלבים. בשלב הראשון החליטה הממשלה להרחיב את המועצה הלאומית מ-48 מושבים ל-89 מושבים, ורוב חברי המועצה היו חברי המפלגה הלאומית. לאחר מכן העבירה המועצה תיקון לחוקת דרום אפריקה, המאפשר הצבעה של שחורים וצבעוניים רק לבית נבחרים נפרד, שסמכויותיו מוגבלות והוא כפוף לאישור גורמים בממשלת המיעוט הלבן. השלב הסופי היה חוק שהרחיב את בית המשפט לחוקה ל-11 שופטים, ואפשר לממשלה למנות שישה שופטים חדשים שתמכו בעמדות המפלגה הלאומית.
מקרים בולטים של משבר חוקתי > הונדורס

הונדורס חוותה המשבר חוקתי במרץ 2009 לאחר שהנשיא מנואל סלאיה נכשל בניסיונו לחוקק חוקים שיצמצמו את הפערים הכלכליים במדינה. סלאיה ניסה לקיים משאל עם בנושא זה, אך הקונגרס ובית המשפט העליון קבעו שמשאל כזה אינו חוקתי. ביוני 2009 אירעה הפיכה צבאית במדינה, שבמהלכה נעצר סלאיה על ידי הצבא והוגלה לקוסטה ריקה.
מקרים בולטים של משבר חוקתי > הממלכה המאוחדת

בשנת 1909 דחה בית הלורדים את אישור תקציב הממשלה. פעולה זו שיתקה את הממשלה למשך שנתיים, והובילה לחקיקת חוק הפרלמנט 1911, ששלל את זכותו של בית הלורדים להטיל וטו על חוקים תקציביים.
מקרים בולטים של משבר חוקתי > חוף השנהב

המשבר הפוליטי בחוף השנהב פרץ בדצמבר 2010, בשל ניצחונו של אלאסן ואטארה בבחירות שגבר על הנשיא המכהן לוראן גבאגבו. נשיא המדינה התכוון להכריז על תוצאות הבחירות, אך השתהה בגלל פרוץ מלחמת האזרחים השנייה בחוף השנהב ופרסם את התוצאות לאחר התאריך שנקבע בחוקת המדינה. בית המשפט לחוקה הודיע שההכרזה אינה חוקתית ופסל את תוצאות הבחירות. כתוצאה מכך סירב גבאגבו לפנות את כסאו, דבר שהחמיר את מלחמת האזרחים, שגבתה את חייהם של כ-1,500 בני אדם והסתיימה רק באפריל 2011, עם התערבות כוחות צבא צרפתיים.
מקרים בולטים של משבר חוקתי > מצרים

מצרים חוותה משבר חוקתי לאחר המהפכה במצרים (2011) בה הודח הנשיא חוסני מובארכ והמדינה נותרה ללא נשיא. לאחר זמן מה נבחר מוחמד מורסי לנשיא, אך לאחר מעצרו המדינה נותרה שוב ללא נשיא, עד שהנשיא עבד אל-פתאח א-סיסי נכנס לתפקידו.
מקרים בולטים של משבר חוקתי > סרי לנקה

ב 26 באוקטובר 2018, הנשיא מייטריפלה סיריסנה מינה את הנשיא לשעבר מהינדה ראג'פקסה לראש ממשלה והדיח את ראש הממשלה המכהן רניל ויקרמסינגה. ויקרמסינגה סירב לקבל צעד זה והצהיר כי הוא בלתי חוקתי ולא-דמוקרטי. משבר זה לא נפתר, ומאז שרויה המדינה במשבר פוליטי מתמשך.
מקרים בולטים של משבר חוקתי > פיג'י

במשבר החוקתי של פיג'י ב-1977, המפלגה שזכתה בבחירות לא הצליחה להרכיב קואליציה, והמושל הכללי של פיג'י מינה את ראש מפלגת האופוזיציה לראש ממשלה.
מקרים בולטים של משבר חוקתי > פקיסטן

בשנת 1997 ניסה ראש ממשלת פקיסטן נוואז שריף להעביר מספר חוקים שלא הייתה להם הסכמה רחבה, בהם חוק המיועד למנוע הדחה של ראש ממשלה מכהן. נשיא בית המשפט העליון, סג'ד עלי שאה, פסק שהחוקים מנוגדים לחוקה, ובתגובה הורה שריף לנשיא המדינה פארוק לע'ארי להדיח את עלי שאה. לע'ארי סירב ונאלץ להתפטר. זמן קצר לאחר מכן התפטר גם עלי שאה ובכך הפך שריף לשליט החזק במדינה.
מקרים בולטים של משבר חוקתי > צ'ילה

בשנת 1973 האשים בית המשפט העליון של צ'ילה את הנשיא הנבחר, סלבדור איינדה, בהפרת החוקה, וחברי בית הנבחרים קראו לצבא להדיחו. הוא הודח בהפיכה הצבאית בצ'ילה (1973) והחונטה בראשותו של אוגוסטו פינושה תפסה את השלטון וביטלה את חוקת המדינה. החונטה ייסדה דיקטטורה צבאית רצחנית שזכתה לתמיכת ה-CIA וסוכנות הביון של משרד ההגנה האמריקני, ושלטה בצ'ילה עד שנת 1990.
מקרים בולטים של משבר חוקתי > רוסיה

המשבר החוקתי ברוסיה בשנת 1993 נבע ממחלוקת בין נשיא רוסיה בוריס ילצין לבין הפרלמנט הרוסי בראשות רוסלאן חסבולטוב. בין השניים התגלעו חילוקי הדעות בנוגע לתיחום הסמכות הפוליטית של הפרלמנט. הם הסכימו לערוך משאל עם בנושא זה באפריל 1993, אך חסבולטוב חזר בו ואילץ את ילצין להוציא צו שמרחיב את סמכויות הנשיא. ב-21 בספטמבר 1993 פיזר ילצין את הפרלמנט וקרא לבחירות חדשות. בית המשפט העליון של רוסיה קבע מיד כי הצו אינו חוקתי, ועקב כך פרצה מלחמת אזרחים בין קבוצות שתמכו בעמדת הפרלמנט לקבוצות הנאמנות לנשיא. המשבר הסתיים לאחר מצור צבאי על בניין הפרלמנט, שבמהלכו נהרגו 187 בני אדם.
הערות שוליים

↑  מהו משבר חוקתי? הגדרות, תקדימים והשלכות, באתר המכון הישראלי לדמוקרטיה, ‏12 בספטמבר 2024
↑   עידו פורת, משבר חוקתי מתמשך, באתר הארץ, 11 במאי 2015.
↑  שירות ציבורי במשבר חוקתי – עקרונות ושיקולים - נייר עמדה #25, באתר פורום המרצות והמרצים למשפטים למען הדמוקרטיה, ‏10 באפריל 2023
סיסאק

| --- | --- |
דגל סיסאקדגל סיסאק

 מדינה:  קרואטיה קרואטיה
 מחוז:   סיסאק-מוסלאבינה
 חבל ארץ:  סלאבוניה
 ראש העיר:  כריסטינה איקיץ' באניצ'ק (2018)
 שפה רשמית:  קרואטית
 שטח:  422.75 קמ"ר
 גובה:  98 מטרים
 אוכלוסייה:  ‏
  ‑ בעיר:  40,121 (31 באוגוסט 2021)
  ‑ במטרופולין:  47,768 (2011)
  ‑ צפיפות:  113 נפש לקמ"ר (2011)
 קואורדינטות:  45°29′N 16°22′E﻿ / ﻿45.483°N 16.367°E﻿ / 45.483; 16.367
 אזור זמן:  UTC +1
 http://sisak.hr
  מפת מיקום  מפה מפורטת   (למפת קרואטיה מוגדלת) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי סיסאק(למפת קרואטיה רגילה) זאגרב ספליט רייקה אוסייק זאדאר דוברובניק הונגריה ס ר ב י ה  מונטנגרו אל. בוסניה והרצגובינה  אוסטריה סלובניה אי. איטליה הים האדריאטי סיסאק  he tabBackground:;tabBorder:#aaa;defaultTab:0;
 
סִיסָאק (בקרואטית: Sisak) היא עיר ורשות מקומית במרכז קרואטיה, השוכנת במחוז סיסאק-מוסלאבינה, במפגש הנהרות סאווה וקופה, 57 קילומטרים דרומית-מזרחית לבירה זאגרב. בתקופת מלחמת העולם השנייה ושואת יהודי יוגוסלביה שכן בפאתי העיר מחנה הריכוז סיסאק לילדים (אנ') שהיה חלק ממחנה הריכוז יאסנובאץ. במחנה סיסאק היו כ-7,000 ילדים יהודים וסרבים, ומהם נספו מרעב ומטיפוס הבטן כ-2,000 ילדים.